system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Dag Hammarskjöld?
assistant
Dag Hjalmar Agne Carl Hammarskjöld () a fost un diplomat suedez iar între aprilie 1953 și până la moartea sa într-un accident de avion din septembrie 1961 a fost al doilea Secretar General al Organizației Națiunilor Unite.

Biografie 

Dag Hammarskjöld s-a născut la Jönköping în Suedia dar și-a petrecut cea mai mare parte a copilăriei la Uppsala. Era al patrulea și cel mai mic fiu al lui Hjalmar Hammarskjöld, prim-ministru al Suediei (1914-1917) și al lui Agnes Almquist. Dag Hammarskjöld a studiat la universitatea din Uppsala de unde a obținut o licență în drept și un masterat în economie politică. După această perioadă a studiilor, Hammarskjöld s-a mutat la Stockholmunde, în 1933, și-a susținut doctoratul la universitatea din capitala suedeză. 
Între 1930 și 1934 a fost numit într-o poziție de secretar într-o comisie guvernamentală, în anii următori Hammarskjöld ocupând o serie de funcții importante: de la secretar în Banca Suediei la sub-secretar de finanțe și apoi președinte al Băncii Suediei (1941-1948). În 1945 a fost numit consilier guvernamental pe probleme economico-financiare și a coordonat o serie de planuri menite să soluționeze problemele economice din Suedia postbelică.
În 1947 Hammarskjöld a intrat în Ministerul Suedez al Afacerilor Externe iar în 1949 a devenit secretar de stat pentru afaceri externe. A participat la conferința de la Paris, conferință care a fundamentat planul Marshall.  
În 1951 a devenit ministru fără portofoliu dar deși era parte a unui cabinet social-democrat el nu a devenit membru al niciunui partid.
În 1954 Hammarskjöld a ocupat locul tatălui său din Academia Suedeză. Dar în 1951 a devenit vice-președinte al delegației suedeze pe lângă Adunarea Generală a Organizației Națiunilor Unite devenind președinte al acestei delegații în 1952.

Secretar-general al ONU 

În 1953, după ce Trygve Lie și-a dat demisia din postul de secretar-general al ONU, Consiliul de Securitate a decis să-l recomande pe Dag Hammarskjöld pentru acest post, spre uimirea acestuia. A fost ales secretar-general pe 31 martie cu 10 voturi pentru dintr-un total de 11. 
În anul 1957 Hammarskjöld a fost reales în această funcție.
Hammarskjöld a reformat și reorganizat secretariatul ONU, încercând în același timp să-i confere o importanță mai mare.
În timpul mandatului său, Hammarskjöld a încercat să îmbunătățească relațiile dintre Israel și statele arabe. În 1955 s-a deplasat în China pentru a negocia eliberarea a 15 piloți americani care luaseră parte la războiul din Coreea și fuseseră capturați de chinezi.În anul următor Hammarskjöld a contribuit într-o manieră decisivă la înființarea primei misiuni de menținere a păcii care implica personal militar, misiunea United Nations Emergency Force (UNEF) din peninsula Sinai.

Moartea 
În anul 1960 fosta colonie belgiană Congo și-a declarat independența, dar la scurt timp a intrat într-o stare de război civil, război în care marile puteri (Statele Unite și URSS)sprijineau fracțiuni opuse. ONU a intervenit în conflictul din Congo cu o misiune de menținere a păcii, Hammarskjöld făcând 4 vizite în această țară, în încercarea de a găsi o rezolvare a conflictului. Uniunea Sovietică a criticat politica ONU în Congo, cerând demisia lui Hammarskjöld și înlocuirea funcției de secretar-general al ONU cu o troikă reprezentând statele capitaliste, comuniste și nou-independente (și nealiniate). Hammarskjöld a intrat în conflict și cu interesele economice ale unor companii miniere belgiene care controlau producția din provincia rebelă Katanga.
În ultima din vizitele sale în Congo a încercat să negocieze o încetare a focului între trupele ONU și forțele din Katanga condusă de Moise Tshombe. În timp ce se deplasa în noaptea  de 17-18 septembrie 1961 pentru a se întâlni cu Moise Tshombe avionul lui s-a prăbușit în condiții misterioase lângă Ndola, Rhodesia de Nord (acum Zambia). 
În ciuda a numeroase speculații legate de cauzele prăbușirii avionului și de eventualii autori ai acestui act, aceste suspiciuni nu au fost confirmate.
Hammarskjöld a fost urmat în funcția de secretar-general al ONU de U Thant din Birmania.

Dag Hammarskjöld a fost laureat postum (în 1961), cu Premiului Nobel pentru Pace ca recunoaștere a eforturilor sale pentru promovarea păcii.

Singura lui carte, Vägmärken(Markings), a fost publicată în 1963. În această carte-jurnal, o colecție a reflecțiilor sale, Hammarskjöld se dovedește a fi un creștin preocupat de misticism.

Biblioteca din cadrul sediului ONU din New York îi poartă numele.

Note

Legături externe 

 Biografie Nobel
 Dag Hammarskjöld,  site-ul ONU
  Articol în New York Times la moartea lui Hammarskjöld

Diplomați suedezi
Laureați ai Premiului Nobel pentru Pace
Laureați suedezi ai Premiului Nobel
Membri ai Academiei Suedeze
Organizația Națiunilor Unite
Nașteri în 1905
Decese în 1961